

**Dan ljudskih prava**

Strašni zločini tijekom Drugog svjetskog rata potaknuli su ljude na razmišljanje kako bi se moglo osigurati važenje ljudskih prava diljem svijeta.

**Međunarodni dan ljudskih prava** obilježava se na dan kada je potpisana  [**Opća deklaracija**](https://hr.wikipedia.org/wiki/Op%C4%87a_deklaracija_o_pravima_%C4%8Dovjeka)**o**[**ljudskim pravima**](https://hr.wikipedia.org/wiki/Ljudska_prava)[**1948**](https://hr.wikipedia.org/wiki/1948)**.** i po prvi puta u povijesti čovječanstva priznato pravo svih ljudi na "život, slobodu i sigurnost ... bez ikakvih razlika".

Međunarodni dan ljudskih prava obilježava se [**10. prosinca**](https://hr.wikipedia.org/wiki/10._prosinca)**.**

Ovaj datum je samo podsjetnik da se sva ljudska bića rađaju slobodna i jednaka u dostojanstvu i pravima.

**“Sva ljudska bića rađaju se slobodna i jednaka u dostojanstvu i pravima. Ona su obdarena razumom i sviješću pa jedna prema drugima trebaju postupati u duhu bratstva“….,**

**“Svatko ima pravo na život, slobodu i osobnu sigurnost“…,**

**“Svi imaju pravo na jednaku zaštitu od bilo kojeg oblika diskriminacije kojim se krši ova Deklaracija, kao i od svakog poticanja na takvu diskriminaciju“…,**

**“Nitko ne smije biti podvrgnut mučenju ili okrutnom, nečovječnom ili ponižavajućem postupku ili kažnjavanju“….**

**“Svi su pred zakonom jednaki i imaju pravo, bez ikakve diskriminacije, na jednaku zaštitu od strane zakona….”**

**“Svatko ima pravo na obrazovanje. Obrazovanje treba biti besplatna, bar u osnovnim i nižim stupnjevima. Osnovno obrazovanje treba biti obvezno….“**

**“Svatko ima obveze prema zajednici iz koje je jedino moguće slobodno i puno razvijanje njegove ličnosti….“**

To su samo neka od načela Deklaracije, a koja su ugrađena u temeljne pravne akte većine modernih država svijeta. Ova prava se stječu rođenjem, neotuđiva su i nedjeljiva, svojstvena svim ljudima, bez obzira na etničku ili nacionalnu pripadnost, spol, seksualnu orijentaciju, boju kože, vjeru, jezik ili bilo koji drugi status.

**Ljudska prava – to su prava koja svatko ima samo zato što je ljudsko biće.**

Nažalost, za mnoge je to još uvijek nedostižno, osobito za žene i djecu .



***I PRAVA DJECE SU* LJUDSKA PRAVA**

**Stupanj poštivanja temeljnih dječjih prava je pokazatelj napretka društva u cjelini.**

Nažalost, postoje milijuni djece na svijetu kojoj su uskraćena osnovna životna prava. U različitim dijelovima svijeta djeca se iskorištavaju kao radna snaga, sudjeluju u ratnim sukobima s oružjem, prisiljavaju na prostituciju i sl. Djeca su i dalje žrtve zlostavljanja, eksploatacije, trgovanja . I dalje su prečesto žrtve nasilja ili zanemarivanja u obitelji, češće ih se osuđuje zbog neprimjerenog ponašanja nego što im se pokušava pomoći.

Jedno od dvoje djece u svijetu pati zbog nepravde. Nemaju pristup pitkoj vodi, nemaju krov nad glavom, dovoljno hrane niti svoje mjesto u školi. Dječja su prava u svijetu uglavnom zanemarena na mjestima gdje se i inače ne vodi računa o ljudskim pravima.

**Dječja prava temelj su izgradnje naprednog društva!**

Djeca se rađaju s temeljnim slobodama i pravima koja pripadaju svim ljudskim bićima.

No, s obzirom na tjelesnu i psihičku nezrelost pokazala se potreba isticanja posebnih prava djeteta na zaštitu što se učinilo donošenjem **Deklaracije o pravima djeteta (1959),** a kasnije i **Konvencije o pravima djeteta (1989)**,

čija je potpisnica i Republika Hrvatska.

Od 20.11.1989. godine u cijelome se svijetu obilježava**- Međunarodni dan dječjih prava**. Vlade i organizacije za skrb djece imaju velik i težak zadatak osigurati svoj djeci na svijetu život dostojan djeteta, život u kome će se poštivati osnovna dječja prava.

**DJEČJA PRAVA**

**PRAVA PREŽIVLJAVANJA** (hrana, smještaj, stanovanje, zdravlje, životni standard);  
**RAZVOJNA PRAVA** (razvoj, odgoj i obrazovanje, obitelj, kultura, identitet);  
**PRAVA SUDJELOVANJA**(donošenje odluka, druženje, izražavanje, pristup informacijama);  
**PRAVA ZAŠTITE OD** zlostavljanja, zanemarivanja, izrabljivanja, mučenja, otmice, prostitucije…

Temelj za svijet mira je sredina gdje djeca postaju prijatelji, gdje uče i rade surađujući i odrastaju sa spoznajom o međuovisnosti svih živih bića. Svi smo mi ljudska bića.

**Slični smo, ali je svatko od nas jedinstven. Uživajmo u sličnostima, ali i prihvaćajmo i poštujmo različitosti!**

Međutim, Konvencija govori i o obavezama djece, a posebno o poštovanju prava drugih,

posebno njihovih roditelja (Član 29).

**Dragi roditelji ! NE ZABORAVITE NA SVOJA RODITELJSKA PRAVA:** I JA KAO RODITELJ imam PRAVO na svoju osobnost, slobodno vrijeme, prijatelje, ljubav, zabavu,...

* **Pohvalite sebe ako to već ne čine drugi i zbrojite što ste sve dobro učinili! Imate pravo na pohvalu.**
* **Usudite se biti sretni!**
* **Klonite se čangrizavih ljudi! Oni su žrtve života i to žele ostati. Zaštitite svoje pozitivne osjećaje i samopouzdanje i pobjegnite od vječnih nezadovoljnika.**
* **Izbjegavajte razmišljanje u stilu "Kad bih barem..." Sreća je putovanje, a ne odredište!**
* **Deset minuta dnevno činite svim snagama - NIŠTA! Imate pravo na odmor.**
* **Odvojite vrijeme samo za sebe. Vaše potrebe jednako su važne kao i potrebe svih ostalih - vaše djece, supružnika, suradnika...**

*DGV Grada Pregrade, prosinac 2015.*